

Αρκαλοχώρι, 11/ 09 /2025

Προς: ΜΜΕ

**ΔΕΛΤΙΟ ΤΥΠΟΥ**

**Την Κυριακή 28 Σεπτεμβρίου η 16η Μινωική Διαδρομή- Όλες οι λεπτομέρειες για τη συμμετοχή και τη διαδρομή που θα ακολουθηθεί**

Την Κυριακή 28 Σεπτεμβρίου 2025, ο Δήμος Μινώα Πεδιάδας, ο Δήμος Οροπεδίου Λασιθίου και ο Δήμος Χερσονήσου ενώνουν τις δυνάμεις τους για την 16η Μινωική Διαδρομή. Η διαδρομή αναβιώνει τον μυθικό δρόμο που ακολουθούσε ο βασιλιάς Μίνωας κάθε εννέα χρόνια για να επισκεφθεί το Δικταίον Άντρο και να συναντήσει τον πατέρα του, τον Δία, προκειμένου να λάβει τους «Θεϊκούς Νόμους».

Η πεζοπορία έχει διάρκεια περίπου τεσσάρων ωρών, με αφετηρία τον Ναό του Τιμίου Σταυρού στην Αρχαία Λύκτο και τερματισμό το Ψυχρό. Η διαδρομή θα είναι σηματοδοτημένη για την ευκολία των περιπατητών. Η πορεία που θα ακολουθηθεί είναι: Ακρόπολη Αρχαίας Λύττου- Τοίχος – Συκιάς Νερό- Αη Γιώργης Φλέγες- Βόλιτες- Τσούλη Μνήμα- Χορτασά- Χώνος- Κάτω Μετόχι- Άγ. Χαράλαμπος- Πλάτη- Ψυχρό.

Στον τερματισμό στο Ψυχρό, οι συμμετέχοντες θα έχουν την ευκαιρία να απολαύσουν ένα κέρασμα, μια αναπαράσταση μινωικής μαγειρικής και μια παράσταση με παραδοσιακούς χορούς. Επίσης, θα γίνει και η αναβίωση της παράδοσης με το ρίξιμο της πέτρας του αναθέματος στου «Τσούλη το Μνήμα».

**Για τη μεταφορά των συμμετεχόντων προς το σημείο εκκίνησης, θα υπάρχουν λεωφορεία που θα αναχωρήσουν από τα εξής σημεία:**

-Καστέλλι Δήμου Μινώα Πεδιάδας

-Κάτω Μετόχι Δήμου Οροπεδίου Λασιθίου

-Χερσόνησος Δήμου Χερσονήσου

Η επιστροφή θα γίνει με λεωφορείο από την πλατεία Ψυχρού μετά το σχετικό κέρασμα. **Για περισσότερες πληροφορίες, μπορείτε να καλέσετε στα παρακάτω τηλέφωνα:**

**Δήμος Μινώα Πεδιάδας:** 28913 40115 & 6979 790002

**Δήμος Οροπεδίου Λασιθίου:** 28443 40143 & 6936 589930

**Δήμος Χερσονήσου:** 28134 04600 & 6973 600255

Η ηλεκτρονική φόρμα συμμετοχής είναι διαθέσιμη στον παρακάτω σύνδεσμο: https://docs.google.com/forms/d/e/1FAIpQLSc8J-KLSkdtsCVCwvZsaYFPrDbS5NFafv9TcZe6dRyfx2RwgQ/viewform